钦定古今图书集成/明伦汇编/家范典/第053卷 > 唐宋氏女论语 > 《学作章》
## 钦定古今图书集成/明伦汇编/家范典/第053卷 > 唐宋氏女论语 > 《学作章》

凡为女子，须学女工，纫麻缉苎，粗细不同。机车纺织，
切莫匆匆。看蚕煮茧，晓夜相从。采桑摘柘，看雨占风，
滓湿即替，寒冷须烘。取叶饲食，必得其中。取丝经纬，
文匹成工。轻纱下轴，细布入筒。绸绢苎葛，织造重重亦可货卖，亦可自缝。刺鞋补袜，引线绣绒，补联纫缀。
百事皆通，皆依此语。“寒冷从容，衣不愁破，家不愁穷。”
莫学懒妇，积小痴慵。不贪女务，不计春冬。针线粗率，
为人所攻。嫁为人妇，耻辱门风。衣裳破损，牵西遮东。
遭人指点，耻笑乡中。奉劝女子，听取言终。